Angka Suzhou

Angka Suzhou atau huama ialah sistem angka yang digunakan di China sebelum pengenalan angka Arab.

Sejarah

Sistem angka Suzhou adalah satu-satunya variasi sistem batang pembilang yang masih wujud. Sistem angka batang ialah sistem angka tatatanda kedudukan yang digunakan oleh orang China dalam matematik. Angka Suzhou adalah variasi angka batang yang berasal dari zaman Dinasti Song Selatan.

Angka Suzhou khusus digunakan sebagai trengkas dalam bidang perdagangan yang banyak menggunakan nombor seperti perakaunan dan simpan kira-kira. Pada masa yang sama, sistem angka Cina piawai digunakan dalam penulisan formal, serupa dengan penyebutan nama nombor dalam bahasa Inggeris. Angka Suzhou pernah terkenal digunakan di kawasan perniagaan orang Cina, seperti di Hong Kong sebelum 1990an, tetapi secara beransur-ansur ia digantikan dengan angka Arab. Keadaan ini mirip dengan apa yang berlaku ke atas angka Rumi yang pernah terkenal digunakan untuk matematik dan perdagangan pada zaman purba dan pertengahan Eropah. Kini sistem angka Suzhou hanya digunakan untuk mempamerkan harga di pasar-pasar orang Cina atau pada invois-invois tulisan tangan tradisional.

Simbol

Dalam sistem angka Suzhou, simbol khas digunakan untuk digit, bukan karakter Cina. Digit angka Suzhou ditentukan antara U+3021 dan U+3029 dalam Unicode   

Nombor satu, dua dan tiga kesemuanya diwakili oleh baris menegak. Ini boleh menyebabkan kekeliruan apabila ia muncul bersebelahan antara satu sama lain. Ideograf Cina piawai sering digunakan dalam situasi ini bagi mengelakkan kekeliruan. Contohnya, "21" akan ditulis "", dan bukan "" yang mungkin boleh terkeliru dengan "3" (). Karakter pertama dalam bentuk seperti ini biasanya diwakili oleh angka Suzhou, sementara karakter kedua diwakili oleh ideograf Cina.

Tatatanda

Digit-digit angka Suzhou adalah dalam tatatanda kedudukan. Tatatanda angka yang penuh ditulis dengan dua bari untuk menyatakan nilai angka, peringkat magnitud dan unit ukuran.

Apabila ditulis secara menegak (kiri ke kanan, atas ke bawah):

Apabila ditulis secara melintang (atas ke bawah, kanan ke kiri):

Baris pertama mengandungi nilai angka, dalam contoh ini, "" merujuk kepada "4022". Baris kedua terdiri daripada karakter Cina yang mewakili peringkat magnitud dan unit ukuran untuk digit pertama dalam perwakilan angka. Dalam kes ini "" yang merujuk kepada "sepuluh yuan". Apabila digabungkan, ia dibaca "40.22 yuan".

Karakter lain yang menyatakan peringkat magnitud termasuklah: 
 qiān (千) untuk ribu
 bǎi (百) untuk ratus
 shí (拾) untuk puluh
 ruang kosong untuk sa

Karakter lain yang menyatakan unit ukuran termasuklah:
 yuán (元) untuk dollar
 máo (毫) atau (毛) untuk 10 sen
 xiān (仙) untuk 1 sen 
 lǐ (里) untuk perbatuan Cina
 Unit ukuran Cina yang lain

Dapat dilihat yang titik perpuluhan sistem angka ini adalah tersirat apabila digit pertama diletakkan pada kedudukan sepuluh. Sifar diwakili oleh karakter sifar (〇) dan sifar pendahulu dan sifar pengekor tidak diperlukan dalam sistem ini. 

Sistem ini mirip dengan tatatanda saintifik moden untuk nombor titik apung di mana digit-digit penting yang diwakili dalam mantisa dan peringkat magnitud,  dinyatakan dalam eksponen. Unit ukuran dengan penunjuk digit pertama juga biasanya diselarikan pada baris tengah "nombor".

Penamaan yang salah Hangzhou

Dalam versi piawai 3.0 Unicode, karakter-karakter ini secara salah dinamakan sistem angka gaya Hangzhou. Dalam piawai 4.0 Unicode, ralat berikut telah ditambah:

Semua rujukan pada "Hangzhou" dalam piawai Unicode telah dibetulkan kepada "Suzhou" kecuali nama-nama karakter, yang tidak boleh ditukar apabila telah ditetapkan, berdasarkan polisi kestabilan Unicode. (Polisi ini membenarkan perisian untuk menggunakan nama-nama sebagai pengenal pasti yang unik.)

Rujukan

Matematik Cina